Diari Oficial de la Generalitat Valenciana


Sumari del DOGV 2355, del 28-09-1994 (1994/832518)

ACORD de 13 de setembre de 1994, del Govern Valencià, que aprova definitivament la modificació qualificada del Projecte de Delimitació del Sòl Urba de Vallanca, a la zona de tallers.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   2355

Data del DOGV
:   28-09-1994

Secció del DOGV
:   ALTRES DISPOSICIONS

Número del document
:   1994/832518


Data del document
:   13-09-1994

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 13 de setembre de 1994, del Govern Valencià, que aprova definitivament la modificació qualificada del Projecte de Delimitació del Sòl Urbà de Vallanca, a la zona de tallers. [94/6494]  
El Govern Valencià, en la reunió de 13 de setembre de 1994, adoptà l'acord següent:  
Vist l'expedient relatiu a la modificació qualificada del Projecte de Delimitació del Sòl Urbà de Vallanca (València).  
Antecedents de fet  
Primer  
El Ple de l'Ajuntament de Vallanca, en la reunió de 21 de gener de 1993, va aprovar inicialment l'expedient i, després d'un període d'informació pública d'un mes, en el qual no hi va haver al·legacions, el va aprovar provisionalment  
el 13 de març de 1993. La Comissió Territorial d'Urbanisme de València, en la sessió de 30 de juny de 1993, va acordar suspendre l'aprovació definitiva de l'expedient fins que l'Ajuntament esmenara les deficiències següents:  
- L'ampliació de sòl urbà pel sud requereix una declaració d'impacte ambiental.  
- Hi ha un error en el quadre resum de superfícies, ja que es manté el mateix amidament a la zona de tallers quan, clarament, ha augmentat tenint en compte els plànols de zonificació. D'altra banda, no es troba justificat eliminar el viari previst que envolta el cementeri i traslladar-lo en paral·lel al que hi ha i acabar-lo en un atzucac, ja que, en sentit perpendicular, si bé el pendent és acusat, 10%, es pot establir un viari per a vianants de tal manera que s'independitze l'equipament. Així mateix, no queda justificat reduir la zona verda junt al cementeri i, a més, en aquest cas és necessari la tramitació d'acord amb l'article 129 del text refós ja que es tracta d'una modificació qualificada.  
- Caldrà especificar el caràcter públic o privat de les zones verdes.  
- Falta diligenciar el document en la part escrita.  
En vista d'açò, el ple de la corporació local de Vallanca, el 10 de gener de 1994, va acordar, per unanimitat, aprovar provisionalment l'expedient d'esmena de deficiències indicades per l'esmentada Comissió Territorial d'Urbanisme, després de sotmetre'l a un nou període d'informació pública d'un mes, en el qual no es va presentar cap al·legació en contra.  
Segon  
La documentació de l'expedient està formada per memòria i plànols. Té també declaració d'impacte ambiental favorable, dictada per la Direcció General de Qualitat Ambiental de la Conselleria de Medi Ambient, de 23 de febrer de 1994.  
Tercer  
La Comissió Territorial d'Urbanisme de València en la sessió de 10 de març de 1994 va acordar: aprovar definitivament les modificacions de la delimitació de sòl urbà de Vallanca tret de la modificació que fa referència a l'adequació a l'orografia del terreny, en la part que afecta la zona de tallers, ja que es tracta d'una modificació qualificada, modificació de la qual es proposa emetre un informe favorable.  
Quarta  
El conseller d'Obres Públiques, Urbanisme i Transports va emetre informe favorable sobre el projecte mitjançant una resolució de 25 de maig de 1994.  
Cinqué  
El Consell d'Estat va emetre un dictamen favorable el 21 de juliol de 1994.  
Fonaments de dret  
Primer  
Respecte del procediment, s'han observat les prescripcions legalment establertes. Efectivament, d'acord amb el que disposen l'article 128 de la Llei del Sòl i l'article 161.1 del Reglament de Planejament Urbanístic, la modificació de qualsevol dels elements dels plans, projectes, programes, normes i ordenances, se subjectarà a les mateixes normes que s'estableixen per a la seua formació. Aquests els defineixen l'article 101 i següents de la Llei del Sòl, en concret, l'article 114 sobre la tramitació d'instruments de Delimitació de Sòl Urbà. D'acord amb aquesta regulació, correspon al ple municipal l'aprovació inicial de la modificació, que s'haurà de sotmetre a informació pública i publicar en el butlletí oficial de la província i en un dels periòdics de més difusió d'aquesta. Tots aquests requisits i prescripcions s'han complert en aquest cas.  
D'altra banda, la corporació municipal en ple té la competència per a l'aprovació provisional d'aquesta modificació, d'acord amb el que estableix l'article 47.3 de la Llei 7/1985, de 2 d'abril, Reguladora de les Bases del Règim Local, i tot això sense perjudici que la competència per a l'aprovació definitiva correspon a l'òrgan de govern de la comunitat autònoma en aquest cas, el Govern Valencià, perquè la modificació projectada afecta zones verdes, segons determina l'article 129 de la Llei del Sòl.  
Segon  
Pel que fa al fons, la modificació té per objecte una zonificació i un ús diferents de 400 metres quadrats d'una part de la zona verda prevista en el PDSU de Vallanca, de 30 de maig de 1989, perquè es troba afectada per l'ampliació de la zona de tallers, sense que això signifique una disminució de la superfície total destinada a zona verda, ja que aquesta reducció es troba compensada per la major previsió de 3.830 metres quadrats de sòl destinat a una nova zona verda per a ús i gaudi públics dels habitants (aproximadament 281) de Vallanca. Per tot això, s'estima que no hi ha cap inconvenient, des d'aquest punt de vista, per a l'aprovació d'aquesta modificació qualificada.   
Tercera  
El Govern Valencià és l'òrgan competent per a la resolució d'aquest expedient, a l'empara de l'article 129 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, ja que la finalitat d'aquest expedient és una zonificació o un ús urbanístic diferents de les zones verdes o espais lliures previstos en el pla, amb l'informe previ del conseller d'Obres Públiques, Urbanisme i Transports i del Consell d'Estat.  
Vistos els preceptes legals esmentats i la resta de normativa aplicable, d'acord amb el Consell d'Estat i a proposta del Conseller d'Obres Públiques, Urbanisme i Transports, el Govern Valencià  
ACORDA:  
Aprovar definitivament la modificació qualificada del Projecte de Delimitació de Sòl Urbà de Vallanca, a la zona de tallers.  
Contra aquest acord, que exhaureix la via administrativa, s'hi pot interposar un recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptats des del dia de la notificació o publicació d'aquest acord en el Diari Oficial de la Generalitat Valenciana.  
Prèviament a la interposició d'aquest recurs, és imprescindible que el recurrent ho comunique al Govern Valencià, de conformitat amb el que estableixen els articles 57.2.f) i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això, sense perjudici que l'interessat puga interposar qualsevol altre recurs que considere oportú.  
València, 13 de setembre de 1994  
El conseller secretari del Govern Valencià,  
LUIS BERENGUER FUSTER